ALYTAUS MIESTO SAVIVALDYBĖS TARYBA

SPRENDIMAS

DĖL VIEŠOSIOS ĮSTAIGOS ALYTAUS KULTŪROS IR KOMUNIKACIJOS CENTRO ĮSTATŲ TVIRTINIMO

2014 m. kovo 27 d. Nr. T-72

Alytus

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 16 straipsnio 3 dalies 9 punktu, Viešųjų įstaigų įstatymo 10 straipsnio 1 dalies 1 punktu, atsižvelgdama į Alytaus miesto savivaldybės administracijos Centralizuoto vidaus audito skyriaus išvadas dėl viešosios įstaigos Alytaus kultūros ir komunikacijos centro įstatų suderinimo su Viešųjų įstaigų įstatymu ir kultūros teisės aktų nuostatomis, Alytaus kultūros ir komunikacijos centro 2014-02-05 raštą Nr. S-14/13 „Dėl tarpininkavimo tvirtinant įstatus“, Alytaus miesto savivaldybės taryba nusprendžia:

1. Tvirtinti Viešosios įstaigos Alytaus kultūros ir komunikacijos centro įstatus (pridedama).

2. Įpareigoti viešosios įstaigos Alytaus kultūros ir komunikacijos centro direktorių:

2.1. pasirašyti Viešosios įstaigos Alytaus kultūros ir komunikacijos centro įstatus;

2.2. Juridinių asmenų registro nuostatų nustatyta tvarka valstybinės įmonės Registrų centro Alytaus filiale įregistruoti Viešosios įstaigos Alytaus kultūros ir komunikacijos centro įstatus.

3. Pripažinti netekusiais galios Alytaus miesto savivaldybės tarybos 2009 m. kovo 27 d. sprendimo Nr. T-77 „Dėl Viešosios įstaigos Alytaus kultūros ir komunikacijos centro įstatų tvirtinimo“ 1, 2 punktus.

Savivaldybės meras	Jurgis Krasnickas